Gossip In the Grain, treći album folk-glazbenika Raya LaMontagnea
Sa svojim trećim studijskim albumom, izdanim prije nešto više od mjesec dana, LaMontagne se odmah našao na trećem mjestu ljestvice Bill
Ime folk-glazbenika Raya LaMontagnea,čiji je prvi album – Trouble –prodan, zahvaljujući uglavnom usmenoj predaji, u pola milijuna primjeraka, adrugi - Till the Sun Turns Black – zabilježiotakođer zamjetan uspjeh na američkim, britanskim i novozelandskim top-listama, mnogimaje još uvijek nepoznato, jer taj trubadur i jest enigma – izbjegava javnost,nerado daje intervjue, odbija snimati glazbene spotove, voli da je pozornicamračna za njegovih nastupa jer ne voli interakciju s publikom između pjesama, ine mari za kritike i recenzije, mrska mu je svaka, bila ona negativna ilipozitivna. Ray LaMontagne je nedavnoizdao i svoj treći album, vrlo dobro ocijenjen od kritike, vrlo dobro dočekanod publike. Raymond Charles “Ray” LaMontagne rođenje 1973. godine, u mjestu Nashua, savezna država New Hampshire. Odrastao je bez oca, a majka je njega injegovog brata te četiri sestre stalno seljakala, zbog posla. Ray je, kao stalno “novi klinac” u školama, uvijekbio žrtva, završavao u tučnjavama, izostajao iz škole, teško je bilo sklapatiprijateljstva. Televizija se rijetko ukući gledala, glazba se nije slušala, čak ni s radija, a kamoli s ploča. Živjelo se vrlo skromno, imalo tek onolikokoliko bi u automobil stalo, kad je, na brzinu, trebalo seliti u neko drugomjesto. Ray je na jedvite jade završiosrednju školu i, napustivši obitelj, posao našao u tvornici cipela, u mjestu Lewiston, savezna država Maine. Jednog jutra, kad je trebalo ustati za smjenu koja je počinjala u četirisata, s radio-budilice Ray je, po prvi put, čuo pjesmu Tree Top Flyer, Stephena Stillsa, onu o bijegu iz sistema. Odmah je kupio album Stills Alone, usput i onaj Stillsov puno raniji – Manassas. Taj je, po riječima LaMontagnea, bio presudan. Istog je časa napustio posao u tvornicicipela i odlučio započeti karijeru glazbenika. Do ljeta 1999.godine, pripremio je demo-vrpcu sa deset vlastitih skladbi, poslao je na razneadrese. U Chrysalis Music Publishingpokazali su ozbiljan interes i 2004. snimili LaMontagneov Trouble te ga prodali RCA Records i britanskoj Echo Records. Par tjedana kasnije, LaMontagne je Trouble ponovno snimio, ali u jednomlosangeleskom studiju, i u rujnu 2004. godine RCA ga pušta u prodaju. Album ćebiti prodan u blizu pola milijuna primjeraka, diljem svijeta. U jednoj na tom albumu, LaMontagneu se pridružilaJennifer Stills, kćerka Stephena Stillsa. Producent albuma je bio Ethan Johns, poznat po suradnji s Ryanom Adamsomi Rufusom Wainwrightom. Johns će bitiproducent i LaMontagneovog drugog albuma – Tillthe Sun Turns Black, izdanog 2006., kao i njegovog najnovijeg, trećeg – Gossip in the Grain, a LaMontagne, unatočlijepom uspjehu onog prvog, dugo će još držati i svoj posao tesara. Sa svojim trećim studijskimalbumom, izdanim prije nešto više od mjesec dana, LaMontagne se odmah našao na trećemmjestu ljestvice Billboarda, njegovo najviše mjesto do sada. I što još reći za RayaLaMontagnea? Da je tiha, bolno sramežljivai povučena osoba, prelijepog, meko-hrapavog glasa, koji je postao nešto poputnjegovog trademarka; da je vrlo talentiranipisac i skladatelj mahom sjetnih, melankoličnih, sjajnih balada; da su mukorijeni čvrsto u roots rocku, folku i južnjačkim soul-tradicijama; da su nanjega, po njegovim riječima, najviše utjecaja imali Stephen Stills, RichardManuel i Rick Danko; da ga je Lucinda Williams, nedavno, za zajedničkogkoncerta u Bostonu, usporedila s Otisom Reddingom; da ga kritičari uspoređuju s Vanom Morrisonom,Nickom Drakeom i Timom Buckleyjem... LaMontagne je mračnjak, često prepuštenteškim, crnim mislima, njegove su skladbe često ispovjedna poezija, pjesme punečežnje i kajanja i ranjive iskrenosti koja topi srca. Izbor je sličan onome za prva dvaalbuma, ali za ovaj, Ray LaMontagne je, izgleda, odlučio biti malo manjerezerviran i introvertan nego do sada, staviti ponekad i osmjeh na lice i Gossip In the Grain puno je svijetlija ivedrija paleta instrumentacije i tekstura – ima komornog jazza i popa, imafolka i soula, ima string-band countryja,ima ritam-i-bluesa i free-form bluesa;ima glasovira, puhačkih i gudačkih glazbala, bendža, akustične i električne i pedal steel gitare, usne harmonike... Tridesetpetogodišnjeg RayaLaMontagnea uspjeh užasava, sve veća popularnost, kaže, ispunjava ga tjeskobomi strahovima, ali Gossip In the Grainsigurno će mu donijeti brojne nove poklonike i svrstati ga uz velika imenanjegovog žanra.